แนวโน้ม SET ภาคเช้าพักฐาน หลังวานนี้ทะยานแรง จับตาแนวรับ 1,260 จุด         
แนวโน้ม SET ภาคเช้าพักฐาน หลังขึ้นแรง แนวรับ 1,260 จุด
แนวโน้ม SET ภาคเช้าพักฐาน หลังขึ้นแรง แนวรับ 1,260 จุด
6 พ.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่งพักฐานในกรอบ โดยดัชนีฯมีโอกาสเคลื่อนไหวทั้งในแดนบวก-ลบไม่มาก หลังจากที่ได้ปรับตัวขึ้นไปมากแล้วเมื่อวานนี้ ตอบรับคาดการณ์ผลการเลือกตั้งประธานาธิบดีสหรัฐ ซึ่งจะเป็นผลบวกต่อ Emerging Market
ทั้งนี้สถานการณ์การแพร่ระบาดไวรัสโควิด-19 ทั่วโลกน่าเป็นห่วงมากขึ้น จากจำนวนผู้ติดเชื้อที่อยู่ในระดับสูง และจำนวนผู้เสียชีวิตเพิ่มขึ้นจนทำสถิติสูงสุดใหม่ ซึ่งอาจเป็นปัญหาต่อไปได้ ส่วนบ้านเราก็ยังมีความกังวลการชุมนุมทางการเมืองที่จะมีขึ้นในวันที่ 8 พ.ย.นี้
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบราว 0.3% พร้อมให้ติดตามตัวเลขการจ้างงานนอกภาคเกษตรของสหรัฐฯคืนนี้ และติดตามสถานการณ์การแพร่ระบาดไวรัสโควิด-19 ต่อไป และจับตาประธานาธิบดีโดนัลด์ ทรัมป์ ของสหรัฐ จะทำอย่างไรหลังรู้ผลการเลือกตั้ง
ทั้งนี้ ให้นแนวรับไว้ที่ 1,255-1,260 จุด ส่วนแนวต้าน 1,275-1,280 จุด
 
 